চ্যাম্পিয়ন মাশরাফিদের হারের পর যা বলছে ভার্চুয়ালবাসী
টার্গেটটা বেশি ছিল না, মাত্র ৯৯।  সেই রান তুলতে ৬২ রানে ৫ উইকেট হারিয়ে ফেলেছিল চিটাগং ভাইকিংস। ফলে জমে উঠেছিল খেলা। উত্তেজনা থাকল শেষ পর্যন্ত।







অবশেষে টানটান রুদ্ধশ্বাস ম্যাচে জয়ীর হাসি হাসল বন্দরনগরীর দলটিই। ডিফেন্ডিং চ্যাম্পিয়ন মাশরাফি বিন মুর্তজার রংপুর রাইডার্সকে ৩ উইকেটে হারিয়ে বিপিএল-২০১৯ এ শুভসূচনা করল মুশফিক বাহিনী।




এরপরই এ ম্যাচ নিয়ে ফেসবুকে সোচ্চার নেটিজেনরা। নানাজন তাদের মতো করে মন্তব্য করছেন।
ভিন্ন নামের এক আইডি থেকে লিখেছেন, চিটাগং ভাইকিংস ব্যাটিংয়ে নামার আগে ভয়ে ছিলাম! না মানে, কখন এসে আবার বলে আপনাদের ব্যাটিং হয়ে গেছে।  আপনারা ৯০ রানে হেরে গেছেন।  কারণ বিপক্ষ দল যে আওয়ামী লীগ!
নেসার উদ্দিন নামে একজন লিখেছেন,  বুঝেছেন এমপি সাব! এটা ভোটের আগের রাতে ব্যালেট বাক্স ভরা নয়, এটা হলো মাঠের খেলা!
ফরিদ আহমেদ ফরহাদ লিখেছেন, আফসোস এমপি সাহেবের জন্য।  শেখ হাসিনা ম্যাচ রেফারি, নূরুল হুদা আম্পায়ার এবং হেলাল উদ্দিন স্কোরার হিসেবে মাঠে নাই!
আলম আরিফুল লেখেন, রংপুর রাইডার্সের উচিত ছিল রাতেই রান সংগ্রহ করে রাখা, তা হলে আর হারতে হতো না।
মোহাম্মদ মোশারফ হোসেন আরিফ ম্যাচের শিরোনাম দেন, আগের রাতে রান চুরি করতে না পারায় চ্যাম্পিয়ন মাশরাফির পরাজয়!
মোহসিন হায়দার বলেছেন, ডে-নাইট ম্যাচ হলে হয়তো জিততে পারত!কিছু রান রাতে করতো আর কিছু রান দিনে।
দেলোয়ার হোসেন নামে একজন লেখেন, ২০১৯ বিশ্বকাপ পর্যন্ত মাশরাফি ক্রিকেট খেলতে পারবে কি না সন্দেহ হচ্ছে। তোমরা যদি এমন কর তা হলে কিন্তু রাগে-দুঃখে দুর্নীতিবাজ নেতা হয়ে যাবেন তিনি।
আরাফাত রহমান নামের একজন লেখেন, ‌আগে মাশরাফি আউট হলে সবাই দুঃখ পেতাম। আর এখন আউট হলে সবাই হাসি।
বিএনএস বাহার নামের  একজন লেখেন, এই ম্যাচ শেষ ম্যাচ নয়। উস্তাদের মার শেষ রাতে। এগিয়ে যাও ম্যাশ!
জাহিদ আল হাসান বলেন, প্রথমে কয়েকটা ম্যাচ হারা রংপুরের স্বাভাবিক ব্যাপার, পরে জিততে জিততে একবারে কাপ নিয়া বাড়িত আসমো বাহে।
সাইফুদ্দীন সালমান আজীজ লেখেন,  বিপিএলে রংপুরকে সুষ্ঠুভাবে চ্যাম্পিয়ন করতে চাইলে, নুরুল হুদাকে আম্পায়ার হিসেবে নিয়োগ দিতে হবে।
আলাদা আইডি থেকে বুঝিয়েছেন, একটা ম্যাচে তো হারছি,,নাকি?? সবার এত জ্বলতেছে যে!!ওয়েট করেন,,সবুরে মেওয়া ফলে।
সাজ্জাদ মাশরুর বলেন, ব্যাপার না, রংপুরের শুরুটা এমনই হয়; শেষের অপেক্ষায়...শুভকামনা। জয়ের লড়াই।

টার্গেটটা বেশি ছিল না, মাত্র ৯৯। সেই রান তুলতে ৬২ রানে ৫ উইকেট হারিয়ে ফেলেছিল চিটাগং ভাইকিংস। ফলে জমে উঠেছিল খেলা। উত্তেজনা থাকল শেষ পর্যন্ত।